Diari Oficial de la Generalitat Valenciana


Sumari del DOGV 7255, del 15-04-2014 (2014/3132)

RESOLUCIÓ d'1 d'abril de 2014, del director general de Centres i Personal Docent, per la qual s'inclou una persona en la llista d'aspirants seleccionats en les proves selectives convocades per Orde de 24 d'abril de 2007, en execució de sentència del Tribunal Suprem.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7255

Data del DOGV
:   15-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3132


Data del document
:   01-04-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * personal docent
    * administració regional
    * concurs administratiu
    * funcionari
    * ensenyament secundari
    * educació artística
    * ensenyament professional
    * ensenyament d'idiomes

RESOLUCIÓ d'1 d'abril de 2014, del director general de Centres i Personal Docent, per la qual s'inclou una persona en la llista d'aspirants seleccionats en les proves selectives convocades per Orde de 24 d'abril de 2007, en execució de sentència del Tribunal Suprem. [2014/3132]  
Per Orde de 24 d'abril de 2007, de la Conselleria de Cultura, Educació i Esport, es van convocar procediments selectius per a l'ingrés, accessos i adquisició de noves especialitats a cossos docents, i amb data 19 de juliol de 2007 es van fer públiques les llistes d'aspirants que van superar el procés per al cos de professors d'Ensenyança Secundària en l'especialitat d'Anglés.  
Havent interposat Francisco Javier Mondria López un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, la Secció Segona de la dita Sala va dictar Sentència número 581/2012, de data 21 de juny de 2012, en què desestimava el recurs promogut, contra la qual va recórrer en cassació el senyor Mondria, i amb data 13 de desembre de 2013, la Secció Sèptima de la Sala Contenciosa Administrativa del Tribunal Suprem ha dictat la dispositiva següent:  
  
«1r. Declarem que és procedent l'estimació del recurs de cassació interposat per [?], en nom i representació de Francisco Javier Mondria López, contra la sentència dictada per la Sala Contenciosa Administrativa (Secció Segona) del Tribunal Superior de Justícia de la Comunitat Valenciana, de juny de 2012, que cassem i anul·lem.  
  
2n. Que en lloc d'això estimem el recurs contenciós administratiu interposat per Francisco Javier Mondria López contra la Resolució de 26 d'octubre de 2007, del director general de Personal Docent, per la qual es desestima el recurs d'alçada promogut contra la Resolució de 19 de juliol de 2007, per la qual es fa pública la llista d'aspirants seleccionats per a la provisió de places vacants en el cos de professors d'Ensenyança Secundària, que anul·lem exclusivament pel que fa al recurrent, i declarem el dret d'este a la seua inclusió en la llista d'aspirants admesos en el procés selectiu qüestionat en este procés pel torn de reserva de discapacitats; i confirmada la puntuació de 7 punts per la seua participació en este procés selectiu, declarem el dret del recurrent que es modifique quant a ell la llista final d'aspirant seleccionat en el torn de reserva d'incapacitats, i se l'incorpore en el lloc que li corresponga per la puntuació mencionada abans, amb tots els drets derivats de la dita inclusió.»  
  
  
Amb data 12 de març de 2014, va tindre entrada en esta Conselleria un escrit del Tribunal Superior de Justícia de la Comunitat Valenciana «perquè es porte a pur i degut efecte el que s'ha acordat», i en virtut d'això, resolc:  
  
Primer  
Incloure Francisco Javier Mondria López en les llistes definitives d'admesos i exclosos aprovades per Resolució de 7 de juny de 2007, del director general de Personal Docent (DOCV 5531, d'11 de juny), com a aspirant al cos de professors d'Ensenyança Secundària, per l'especialitat d'Anglés i pel torn de reserva de discapacitats.  
  
Segon  
Incloure Francisco Javier Mondria López en la llista d'aspirants que han superat les proves selectives convocades per Orde de 24 d'abril de 2007, per a ingrés en el cos de professors d'Ensenyança Secundària en l'especialitat d'Anglés, pel procediment d'ingrés de reserva de discapacitats, feta pública el 19 de juliol de 2007, amb una puntuació global de 7,0000 punts.  
  
Tercer  
Modificar la Resolució de 7 de setembre de 2007, del director general de Personal, per la qual es nomena funcionaris en pràctiques del cos de professors d'Ensenyança Secundària els aspirants seleccionats en el dit procediment selectiu, en el sentit d'incloure-hi Francisco Javier Mondria López. El dit nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació que s'establix en la base 10 de la convocatòria, la qual haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana.  
  
  
Quart  
Atés que la realització del període de pràctiques forma part del procés selectiu, a l'efecte de comprovar l'aptitud per a la docència dels aspirants seleccionats, Francisco Javier Mondria López haurà de portar-la a cap durant el pròxim curs 2014-2015, en els termes regulats en la Resolució de 27 de setembre de 2007, de la Direcció General de Personal, de la Conselleria d'Educació, per la qual es regula la fase de pràctiques dels aspirants seleccionats en els procediments selectius per a ingrés en els cossos docents convocats per Orde de 24 d'abril de 2007.  
  
Contra la present resolució, les parts legitimades podran promoure un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 1 d'abril de 2014.- El director general de Centres i Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.